**Styremøte 10. mars 2025**

Lillehammer Brukshundklubb

Møte i klubbhuset 18.00

Deltakere: Ellen H. Tangen, Karin Rognstad, Torill Moe, Tone H Larsson, Annette Hansen, Martine Bergh, Elin Johnsen

Meldt forfall: Kari Mette Bergendahl

Møteleder: Ellen Tangen

Referent: Elin Johnsen

Pågående saker:

**82/24 NKK instruktørutdanning trinn, og trinn 2 LP er godkjent fra NKK sentralt.**

Kurset legges ut på NKK Oppland og hundeklubber i nærheten for om mulig å få flere deltakere. Informasjon til påmeldte sendes ut da kursstart nærmer seg.

**105/24 Sponsorer 2025**

Nytt styre gjennomgår disse. Lillehammer Dyreklinikk, ABC Dyreklinikk, Seleverkstedet, Evidensia Dyreklinikk, Buddy?

**01/25 Godkjenning av klubbens lover.**

Godkjent fra NKK og gjennomgått med nytt styre

**03/25 Kurs/ fagpåfyll for instruktører i klubben inneværende år**

Det er foreslått kurs med Nina Bing Eide for instruktørene i klubben. Men først må det avklares med instruktørene om «best hver dag» faktisk brukes i klubben

**05/25 Opplæring av nye styremedlemmer etter årsmøtet 2025**

Dette er i hovedsak gitt fra gammelt styre

**Nye saker:**

**08/2025 Fordeling av oppgaver for nytt styre**

Ellen: Ansvaret for, og kontakten inn mot instruktører og gruppeledere. Redaktør for «Labben». Kontaktansvarlig mot Olympiaparken

Kari Mette: Rosettbestillinger

Martine: Administrator på klubbens facebook-side. Kontakt inn mot instruktører og gruppeledere ifht å pushe kurs

Karin: Oversikt over alle kurs og disses frister. Etterse at det blir søkt om tilskudd gjennom Natur og Miljø.

Tone: Sponsoransvarlig. Ansvar for check-in (oversikt over hvem som har betalt hall-leie). Skifte koder på hall og klubbhus.

Annette hjelper Tone med å finne sponsorer

Elin: Styrereferat / sekretæroppgaver. Tilgang til Natur og Miljø, bistå Karin ved behov.

**09/2025 Leie av gamle Buvollen barnehage**

Viser til «Labben» nr 2 2025, der dette er gjort godt rede for.

Det er enighet om å leie Buvollen barnehage fra 1. mars 2025. Det er søkt om gavemidler fra Sparebanken,

**10/2025 Valg av revisor/ vara revisor**

Eirin Pedersen har sagt ja til vervet som revisor. Vi mangler fortsatt vararevisor. Styret oppfordrer om at det spørres i gruppene etter kandidat.

**11/2025 Gjennomgang av rutiner for klubbmailen** **kontakt@lbhk.no**

Styremedlemmer har tilgang til, og sjekker denne. Blir mailer lest men ikke besvart, må disse settes tilbake som ulest. Ellen sjekker mailboksen et par ganger ukentlig.

**12/2025 Kiwi kort**

Nytt Kiwi-kort er fikset. Dette ligger i låst skap ved kjøleskapet i klubbhuset. Torill informerer mer om dette til gruppelederne, da det er disse som skal foreta innkjøp.

**13/2025 Endring av koder / passord**

* Nytt passord på NKK admin etter nyttår
* Ny kode på låsbart skap, kjøkken etter årsmøte
* Til enhver tid gjeldende kode på hall og klubbhus legges i «Kodegruppe LBHK» under «fremhevet»

**14/2025 Avslutning av klubbens postboks**

Klubbens postboks sies opp snarest og adresse endres til leders private postkasse

**15/2025 Støtte til trinn 2 instruktør utdanning**

Utdanningen koster kr 5.500,- pr deltaker. Hver deltaker betaler selv et depositum kr 1.000,-. Depositumet blir tilbakebetalt etter at instruktør har holdt sine tre bindende kurs for klubben. For å kunne søke støtte, settes det et krav om at kandidaten har vært aktiv i, og bidratt til klubben de to siste årene.

**16/2025 Søknad om støtte til trinn 1 utdanning**

Styret har mottatt en søknad om støtte til trinn 1 instruktørutdanning. Denne innvilges på lik linje med trinn 2, under samme vilkår. Klubben dekker også for flere om det er noen som er interesserte. Utdanningen koster kr 4.500,-. For å kunne søke støtte, settes det et krav om at kandidaten har vært aktiv i, og bidratt til klubben de to siste årene.

**17/2025 Betaling for interne instruktører som har hatt sine 3 kurs og kan ta flere**

Betaling fortsetter som tidligere, ingen forandringer foretatt

**18/2025 Matservering ved dugnader**

Styret har fått inn et ønske om at det ikke skal være differensiering på dugnadsbevertning. Denne saken er tatt opp tidligere, og reglene står som tidligere vedtatt.

**19/2025 Organisasjonskurs NKK, hvem er påmeldt?**

Ingen påmeldte

**20/2025 Klubbens facebook side, hvem pusher kurs?**

Martine og Ellen har begge administratortilgang. Martine pusher kurs

For styret Ellen H Tangen